 Qalbi haba yaraate wax-ba kama taqaan Jacaylku waxa uu galo iyo waxa uu gudo-toona, sidaas-darteed maba fahan-sana seexan-waagan iyo waxan saaqay nafteeda-ba waxa u yahay, waxaa-se kaliya ee ay ogtahay in-aynan sidedi hore iyo si u dhawba ahayn, oo ay wax ku so kordheen naftedi, Dantaba-se way u barani doonta, oo ruux-ba waa markii la haleelo uun e Qalbi sidii bu waagu ugu baryey, deetana, waxay guda-gashay hawl maal-med keedi iyo wixii u qorsheysna maalintas, inkasta oo ay wax badaniba uga fulin maalinta iyada ah oo ay niyad-ba u haynin wax kale oo aanan ahayn dhawaq san oo ka soo yeedha dhankaas iyo reer Jaamac Yare gaar-ahaan Nimco Jeego oo ay ka sugaysay Telefoon, kuna canaana-naysay hadal laaanteeda oo ay is-lahayd, waa saacad danbe e maxaa ku dhacay gabadhi oo ay kuula soo hadli wayday. 